**Kalaallisut allattariarsorluni misilitsinnermi allaaserisassanut tunngatillugu eqimattani oqaloqatigiinnermut ilitsersuut, ilinniartitsisup misilitsittussanut ilitsersuinermini atugassaa.**

**Ilinniartitsisup eqimattaniilernermi misilitsittussat ilitsersuutissavai, eqimattani qanoq ilior-nissaannik.**

 Eqimattani oqaloqatigiinneq 30 minutsinik sivisussuseqarpoq.

 Eqimattami ataatsimi ilinniartut 3-5 suleqatigiissapput.

 Eqimattaniinnissinni allaaserisassassinnik ***toqqaassanngilasi***, toqqagassat suliassartaallu suunersut paasiniassavasi.

**Eqimattani oqaloqatigiissutissat:**

 Eqimattani oqaloqatigiinnermi toqqagassat, suliassartaasa imarisaasalu paasilluarnissaat siunertaavoq.

 Toqqagassat suliassartaallu tulleriiaarlugit atuaqqissaarsigit.

 Suliakkiissutit paasilluarnissaat oqaloqatigiissutigilluarnerisigut qulakkeersiuk.

 Suliakkiissutinik nalornissuteqaruit eqimattaqatitit aperikkit.

 Oqaloqatigiinnissinni toqqagassat suliassartaannut allattuiffissiat atorluarsigit, allattukkasi allaaserinnilerussi isumassarsiorfittut atorluarniassagassigit.

**Suliakkiissutigineqartut paasilluarumallugit, apeqqutit atorneqarsinnaasut:**

 Toqqagassat suuppat?

 Qanoq suliarineqarsinnaappat?

 Suut paasilluanngilakka?

 Suliakkiissutit tamaasa paasilluarpakka?

**Oqaloqatigeereernerup kingorna:**

 Eqimattani allattukkatit atuakkit.

 Toqqagassani allaaserisassannik toqqaagit, eqqaamallugu ***toqqagassaq ataasiinnaq allaaserissagakku!***

 Allaaserisassatut toqqakkavit tulleriiaarnissaa suliariuk,

1. Suliassanni suna siulliutissavara?

2. Qanoq tulleriiaassavara?

3. Qanoq naammassissavara?

Misilitsilluarina!